চায়না রমে বিল্টইনভাবে গুগলের কোন সার্ভিস (প্লেস্টোর, সার্ভিসেস ফ্রেমওয়ার্ক, ম্যাপ ইত্যাদি) ইন্সটল করা থাকে না। কারণ আপনারা প্রায় সবাই জানেন চায়নাতে গুগল এবং ফেসবুক নিষিদ্ধ। তাই বলে চায়না রমে গুগল সার্ভিসেস ইউজ করা যাবে না, এই কথাও ভিত্তিহীন। গুগল ইন্সটলার অ্যাপের মাধ্যমে আপনি গুগলের অ্যাপগুলো ইন্সটল করতে পারবেন। তবে শাওমি যেহেতু ইন্টারন্যাশনালি সেট বিক্রয় করে, তাই গ্লোবাল রমে তারা বিল্টইনভাবে গুগলের সব সার্ভিস(অ্যাপ) সিস্টেম অ্যাপ হিসেবে ইনক্লুড করে দেয়, রুট অ্যাক্সেস না থাকলে চাইলেও আপনি সেসব অ্যাপ আনইন্সটল করতে পারবেন না। এই ব্লোটওয়ার রিমুভ করার সুবিধা চায়না রমে রয়েছে।